Document ID: 32002R1146

32002R1146
L 170/7
SLUŽBENI LIST EUROPSKE UNIJE
25.06.2002.
UREDBA VIJEĆA (EZ) br. 1146/2002
od 25. lipnja 2002.
o izmjeni Uredbe (EZ) br. 3050/95 o privremenoj suspenziji autonomnih carina iz Zajedničke carinske tarife za neke proizvode koji su namijenjeni za gradnju, održavanje i popravak letjelica
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 26.,
uzimajući u obzir prijedlog Komisije,
budući da:
(1)
Uredbom (EZ) br. 3050/95 (1) u potpunosti su se suspendirale carine iz Zajedničke carinske tarife za neke proizvode koji su namijenjeni za gradnju, održavanje i popravak letjelica. Međutim, uvozne carine za te proizvode obustavljaju se samo kad ti proizvodi podliježu kontroli krajnje uporabe sukladno s odredbama Uredbe (EEZ) br. 2913/92 od 12. listopada 1992. o Carinskom zakoniku Zajednice (2) (dalje u tekstu „Carinski zakonik”), i Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3), tj. kad se utvrdi da se oni koriste samo za letjelice.
(2)
Slične suspenzije carina povezane s istim odredbama Carinskog zakonika u vezi s uporabom proizvoda u posebne svrhe uvedene su u odjeljku II. dijelu B uvodnih odredaba kombinirane nomenklature u vezi s GATT-ovim ugovorom o letjelicama. Uporaba u posebne svrhe tih proizvoda bila je proizvodnja, popravak, održavanje, preuređenje, preinaka ili adaptacija ne samo civilnih letjelica već i simulatora letenja u civilne svrhe.
(3)
S obzirom na gore navedeno, potrebno je izmijeniti Uredbu (EZ) br. 3050/95 kako bi se njezina odredba o uporabi u posebne svrhe uskladila s odredbama kombinirane nomenklature i kako bi se autonomna suspenzija carine uvedena Uredbom (EZ) br. 3050/95 proširila na simulatore letenja u civilne svrhe. Time će se za gospodarske sudionike i za carinska tijela također pojednostavniti upravljanje i kontrolu nad uporabom u posebne svrhe.
(4)
Uzimajući u obzir gospodarski značaj ove Uredbe, postoji hitan slučaj u smislu točke I. podtočke 3. Protokola koji je priložen Ugovoru o Europskoj zajednici i Ugovorima o osnivanju Europskih zajednica o ulozi skupština pojedinih država u Europskoj uniji,
DONIJELO JE OVU UREDBU:
Članak 1.
U članku 1. Uredbe (EZ) br. 3050/95, prva se rečenica zamjenjuje sljedećim:
„Autonomne carine iz Zajedničke carinske tarife za proizvode koji su navedeni u Prilogu potpuno se suspendiraju, pod uvjetom da su ti proizvodi namijenjeni za gradnju, održavanje i popravak letjelice težine iznad 2 000 kilograma bez tereta i simulatora letenja u civilne svrhe.”
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 1. srpnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 25. lipnja 2002.

Labels: 1
7
3
8
15